b"\n_START_ARTICLE_\nConcert per a mandolina (Vivaldi)\n_START_SECTION_\nAn\xc3\xa0lisi musical\n_START_PARAGRAPH_\nEn el baix continu hi ha l'anotaci\xc3\xb3 Violini Soli pizzicati. La part de la mandolina en aquest concert no \xc3\xa9s dif\xc3\xadcil t\xc3\xa8cnicament parlant, per\xc3\xb2 descansa de manera atractiva sota les agilitats de l'int\xc3\xa8rpret. Vivaldi utilitza efectivament el perfil mel\xc3\xb2dic per dibuixar un contrast entre els instrument de corda i la mandolina; el ritornello orquestral del primer moviment consisteix en poc m\xc3\xa9s que octaves obertes i quintes, mentre que la mandolina t\xc3\xa9 un material mel\xc3\xb2dic molt vital. En un d'aquests recursos intel\xc2\xb7ligents habitual en els concerts de Vivaldi, les dues textures instrumentals estan lligades entre si: el ritornello acaba amb una petita cad\xc3\xa8ncia en terceres i la mandolina entra repetint la mateixa m\xc3\xbasica, com si un corredor de relleus reb\xc3\xa9s el bast\xc3\xb3 d'un company d'equip."